Priekšlikums Padomes regulaI ar ko groza Regulu (EK) Nr. 1035/2001, ar ko nosaka Dissostichus spp. nozvejas dokumentu shēmu /* COM/2004/0528 galīgā redakcija - CNS 2004/0179 */





Briselē, 29.07.2004 COM(2004) 528 galīgā redakcija 2004/0179 (CNS) Priekšlikums PADOMES REGULAI ar ko groza Regulu (EK) Nr. 1035/2001, ar ko nosaka Dissostichus spp. nozvejas dokumentu shēmu (iesniegusi Komisija) PASKAIDROJUMA RAKSTS Antarktikas ūdeņu faunas un floras aizsardzības un pārvaldības komiteja (CCAMLR) savā astoņpadsmitajā ikgadējā sanāksmē 1999. gada novembrī ir pieņēmusi Dissostichus spp. nozvejas dokumentu shēmu. Šī shēma paredz uzlabot Dissostichus spp. starptautiskās tirdzniecības uzraudzību un noteikt visu sugu izcelsmi, kas tiek importētas CCAMLR līgumslēdzēju pušu teritorijās vai eksportētas no tām. Tai jāļauj arī noteikt, vai Disssotichus spp. ir zvejots konvencijas zonā atbilstoši CCAMLR resursu saglabāšanas pasākumiem, un apkopot ar zveju saistītos datus, lai atvieglotu uzkrājumu zinātnisko novērtējumu. Tā attiecas uz visu Dissostichus spp. nozveju, neatkarīgi no tā, vai tā notiek apgabalā uz kuru attiecas konvencija vai ārpus tā. Šī shēma ir transponēta Kopienas tiesibās saskaņā ar Padomes 2001. gada 22. maija Regulu (EK) Nr. 1035/2001, ar ko nosaka Dissostichus spp. nozvejas dokumentu shēmu. Divdesmit otrajā ikgadējā sanāksmē 2003. gada novembrī CCAMLR atklāja, ka Dissostichus spp., uz ko attiecas nozvejas dokumenti, tika izkrauts ostās valstīs, kuras nepiemēro nozvejas dokumentu shēmai. Tāpat tā atzina, ka dažos gadījumos izkraušanas apstiprināšanu ostās valstīs, kurās piemēro šo shēmu, veica kuģa karoga valsts iestāde, nevis kompetentā ostas iestāde. Apzinoties, ka šī atšķirīgā prakse var par nozvejas dokumentu shēmas krāpniecisku izmantošanu pēc tās ietekmes uz šīs shēmas piemērošanas uzraudzību, CCAMLR ir nolēmusi tajā veikt dažas izmaiņas, lai uzlabotu dokumentācijas sistēmu un jo īpaši, lai noteiktu atbildīgās personas par Dissostichus spp. izkraušanas apstiprināšanu zvejas dokumentos. Šim lēmumam seko tā rezolūcijas izmaiņas par dalībvalstu ostu izmantošanu, kurās nepiemēro Dissostichus spp. nozvejas dokumentu shēmu, lai kuģi, kuriem ir Dissostichus spp. zvejas licence, būtu spiesti izkraut nozvejoto valstīs, kurās piemēro šo shēmu, un to rīcībā būtu šo valstu saraksts. Šīs rezolūcijas izmaiņas bija aizliegusi Kopiena; kaut gan tas nav saistošs Kopienas tiesību akts, tās jātransponē Kopienas tiesībās. Visbeidzot, nozvejas dokumentu shēmā, kas attiecas uz Dissostichus spp. tirdzniecības kopumu, tika veikti grozījumi, lai definētu importa jēdzienu. Komisija iesaka Padomei pieņemt regulu ar šādiem grozījumiem. 2004/0179 (CNS) Priekšlikums PADOMES REGULAI ar ko groza Regulu (EK) Nr. 1035/2001, ar ko nosaka Dissostichus spp. nozvejas dokumentu shēmu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā: Padomes 2001. gada 22. maija Regula (EK) Nr. 1035/2001, ar ko nosaka Dissostichus spp. nozvejas dokumentu shēmu [3], īsteno nozvejas dokumentu shēmu, ko savā astoņpadsmitajā ikgadējā sanāksmē 1999. gada novembrī pieņēmusi Antarktikas ūdeņu faunas un floras aizsardzības un pārvaldības komiteja, še turpmāk "CCAMLR". Divdesmit otrajā ikgadējā sanāksmē 2003. gada novembrī CCAMLR ir veikusi dažas izmaiņas šajā shēmā un ar to saistītā rezolūcijā, lai uzlabotu Dissostichus spp. izkraušanas kontroli un dokumentu sistēmas uzraudzību. Nozvejas dokumentu shēmā, kas attiecas uz Dissostichus spp. tirdzniecības kopumu, ir jādefinē importa jēdziens. Rezultātā Regula (EK) Nr. 1035/2001 ir jāgroza, IR PIEŅĒMUSI ŠO REGULU: 1. pants Regulu (EK) Nr. 1035/2001 groza šādi: 3. pantam pievieno d) punktu: "d) "imports": , Padomes Regulas (EK) Nr. 2913/92 4. panta 15.(b) punktā minētais muitas galapunkts 15. panta b) punkts[4], kā arī muitas kārtība, kas minēta šīs pašas regulas 4. pantā, 16. panta a) līdz 16 f) punktā". 4. pantu aizvieto aar šādu tekstu: "4. pants 1. Dalībvalstis veic visus vajadzīgos pasākumus, lai Dissostichus spp. zvejas licenču vai atļauju piešķiršana tiktu papildināta ar pienākumu izkraut nozveju valstīs, kurās piemēro nozvejas dokumentu shēmu. 2. Dalībvalstis pievieno Dissostichus spp. zvejas licencēm un atļaujām to valstu sarakstu, kurās piemēro nozvejas dokumentācijas shēma. 3. Dalībvalstis veic visus vajadzīgus pasākumus, lai katrā Dissostichus spp. izkraušanas vai pārkraušanas reizē zvejas kuģi, kuri kuģo zem attiecīgās valsts karoga, un kuriem ir Dissostichus spp. zvejas atļauja, pienācīgi aizpildītu nozvejas dokumentus." 10. panta 1. punkta b) apakšpunkta pirmo ievilkumu aizvieto ar šādu tekstu: "- apstiprinājums, ko, parakstījis un apzīmogojis izkraušanas ostas vai beznodokļu zonas valsts oficiālais pārstāvis, kurš rīkojas muitas vai ostas valsts zvejniecības iestāžu pakļautībā un kuram ir tiesības apstiprināt Dissostichus spp. zvejas sertifikātus. , " 12. panta 1. punkta pirmo ievilkumu aizvieto ar šādu tekstu: "- apstiprinājums, ko, parakstījis un apzīmogojis izkraušanas ostas vai beznodokļu zonas valsts oficiālais pārstāvis, kurš rīkojas muitas vai ostas valsts zvejniecības iestāžu pakļautībā un kuram ir tiesības apstiprināt Dissostichus spp. zvejas sertifikātus" 2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, [datums] Padomes vārdā priekšsēdētājs [1] OV C [...] [...], [...] lpp. [2] OV C [...] [...], [...] lpp. [3] OV L 145, 31.5.2001, 1. lpp. Jaunākie grozījumi regulā izdarīti ar Regulu (EK) Nr. 669/2003 (OV L 97, 15.4.2003, 1. lpp.). [4] OV L 302, 19.10.92.,, 1. lpp.